Sommerelva

Sommerelva (nordsamisk: Geasis – historisk Gæsis) er ei elv i Tana kommune i Finnmark. Den er en del av hovedstrengen i Masjokvassdraget. Elva har utspring fra Sommervannet og renner mot sørøst til den munner ut i den lille innsjøen Máskeluoppal, hvor den løper sammen med Ciikojohka og danner Masjokelva. Sommerelva er 15,0 kilometer lang.

Sommerelva og sideelva Dunkrattelva er lakseførende i henholdsvis 7 og 6 kilometer. Fisket forvaltes av Tanavassdragets fiskeforvaltning, og tilreisende fiskere kan kjøpe døgnkort som gjelder for hele Masjokvassdraget.

Referanser 

Elver i Tana
Masjokvassdraget